lv lv lv lv lv eo lv lv ro lv fr sl lv lv nl lv lv lv lv lv lv lv en lv lv en lv lv lv lv lv lv en lv lv lv lv lv lv en lv lv lv lv lv lv lv lv lv lv lv nl lv io lv en lv en lv lv lv lv en fr ro lv en lv eo sl lv nl lv en ru lv lv lv lv en fr ro lv en lv eo en sl lv nl lv en ru lv es lv fr lv en lv en hbs_lat lv lv en en nl lv lv en en de lv lv en en en lv lv en en nl lv lv lv lv lv en en pt lv lv es en en pl lv lv en en lv lv lv en en fr lv lv fi en
Sociālo inovāciju hakatons Kuldīgā noslēdzas ar 8 vērtīgām sociālā biznesa idejām - SUA
Kā iegūt sociālā uzņēmuma statusu?
Latvijas Sociālās uzņēmējdarbības asociācija sadarbībā ar Daugavpils jauniešu biedrību “D-Juno”, Kurzemes NVO centru un Vācijas Ārlietu ministrijas atbalstu aizvadītajā nedēļas nogalē, no 11. līdz 13. oktobrim, Kuldīgā organizēja nu jau otro Sociālo inovāciju hakatonu. Tas bija 48 stundu garš ideju maratons, kurā profesionālu mentoru – ekspertu vadībā dalībniekiem bija iespēja radīt jaunus, dzīvotspējīgus un modernajās tehnoloģijās balstītus sociālā biznesa modeļus.
Hakatonā piedalījās 43 dalībnieki no dažādām Latvijas vietām – Rīgas, Ventspils, Ķekavas, Tukuma, Baldones, Kuldīgas, Jūrmalas, Talsiem, Alsungas, Rundāles, Salacgrīvas, Ozolniekiem, Ogres, Daugavpils, Jēkabpils, Bauskas, Līvāniem un pat Aknīstes. Dalībnieku vidū bija dažādu jomu speciālisti  – jau esoši uzņēmēji, pedagogi, pašvaldību darbinieki, programmētāji, 3D mākslinieki, studenti, nevalstisko organizāciju pārstāvji, grafiskie dizaineri un vienkārši entuziasma pilni ideju ģeneratori.
Kā paredz hakatona formāts, dalībniekiem ir jāsadalās komandās un kopīgiem spēkiem un prātiem jārada sava sociālā biznesa koncepcija, lai pasākuma noslēgumā to prezentētu potenciālajiem investoriem un uzņēmējdarbības ekspertiem. Arī šogad Sociālo inovāciju hakatonā izveidojās 8 komandas ar lieliskām sociālās uzņēmējdarbības idejām:
TRAIN BRAIN – INTELEKTA ATTĪSTĪBAS CENTRS BĒRNIEM
Ideja: ar speciālas ierīces palīdzību noteikt bērnu vecumā no 6 līdz 12 gadi koncentrēšanās spējas un īpaši izstrādātā apmācību programmā sekmēt bērnu uzmanības un koncentrēšanās spējas, attīstīt emocionālo inteliģenci un intelektu, paaugstināt mācīšanās prasmes un efektivitāti.
reSTART SOCIAL – RESURSU ATJAUNOŠANAS CENTRS
Ideja: radīt vietu, kur cilvēkiem atjaunot gan fiziskos, gan emocionālos resursus, saņemt psiholoģisku un arī praktisku atbalstu. Centrā norisināsies dažādas aktivitātes – retrīti, meditācijas, treniņu programmas, praktiskas darbnīcas, terapijas, speciālistu konsultācijas, kā arī centram tiks piesaistīti brīvprātīgie palīgi, kuri gatavi dalīties ar saviem resursiem.
AMATNIEKI – AMATNIEKU “ŠĶŪNIS” LATGALĒ
Ideja: ar mērķi saglabāt un popularizēt amatniecības prasmes radīt vietu, kur vienkopus pieejami Latgales amatu meistaru oriģināldarbi – ne tikai nopērkami, bet būs arī iespēja piedalīties dažādās amatnieku darbnīcās, pasākumos, vērot amatnieku darbu uz vietas “šķūnī”, kā arī būs pieejama detalizēta informācija par Latgales amatnieku piedāvātajiem pakalpojumiem.
IESPĒJOT – VĀJDZIRDĪGO DARBS IT UZŅĒMUMOS
Ideja: IT nozarē ir nemanīgs darba spēka trūkums. Vājdzirdīgu un nedzirdīgu cilvēku mūsu vidū ir daudz, un bieži viņi ir bez darba. Uzņēmuma mērķis ir atrisināt abas šīs problēmas – mudināt, apmācīt, sagatavot un konsultēt IT uzņēmumus, lai veiksmīgi pieņemtu darbā vājdzirdīgus cilvēkus, kā arī apmācīt un sagatavot vājdzirdīgos darbam IT uzņēmumā.
ATMIŅU STĀSTI – DZĪVESSTĀSTU KOLEKCIJU VEIDOŠANA
Ideja: uzņēmuma mērķis ir mazināt senioru vientulības un atstumtības sajūtu, kā arī paaudžu plaisu, kas īpaši raksturīga mūsdienu piesātinātajā un steidzīgajā laikmetā, kad pietrūkst laika un iespēju pavadīt laiku un no sirds aprunāties ar sev tuviem senioriem. Uzņēmums piedāvās profesionālas video intervijas un foto sesijas ar senioru caur personīgu pieeju un sirsnīgām sarunām veselas diena garumā, tādējādi radot kvalitatīvas, droši saglabājamas un kopīgas ģimenes atmiņas vairākos formātos. Pakalpojumu būs aicināti izmantot gan senioru tuvinieki, gan draugi, gan pašvaldības vai uzņēmumi, kas, piemēram, vēlas sumināt savu novadu un pilsētu seniorus vai ilggadīgos darbiniekus. Pakalpojuma nodrošināšanā uzņēmums iecerējis darbā pieņemt cilvēkus ar invaliditāti, kā arī audio intervijas ar maznodrošinātiem, vientuļiem senioriem uzņēmums veiks par saviem līdzekļiem un nodos tās glabāšanā Nacionālās Mutvārdu vēstures arhīvā kā kultūrvēsturisko mantojumu.
POTENCIĀLS – DIGITĀLA PLATFORMA DARBA DEVĒJIEM UN MEKLĒTĀJIEM
Ideja: ar mērķi katram darba meklētājam atrast darba vietu, kas vislabāk atbilst viņa iekšējam potenciālam, vēlmēm, vērtībām un talantiem, uzņēmums veidos digitālu platformu, kur ar speciālu testu palīdzību tiks maksimāli precīzi noteikts darba meklētāja un darba devēja “DNS”, lai abas puses varētu maksimāli labi viena otru iepazīt un uzsākt veiksmīgu sadarbību.
BEC – ZOBU BIRSTES NO KAŅEPES ŠĶIEDRAS
Ideja: ražot Latvijā videi draudzīgas zobu birstes no dabīga materiāla – kaņepes šķiedras. Vienlaikus tiks veicināta vietējā lauksaimniecība, jo kaņepes audzējamas tepat Latvijā. Pēcāk uzņēmums no kaņepes šķiedras iecerējis ražot arī dabīgu iepakojumu.
GRĀBEKLIS – BRĪVPRĀTĪGĀ DARBA IESPĒJAS UZŅĒMUMU KOLEKTĪVIEM
Ideja: piedāvāt uzņēmumiem kooperatīvos pasākumus ar sociālu mērķi. Kolektīvi kopīgā pasākumā tiek aicināti paveikt kādu vērtīgu, nepieciešamu brīvprātīgo darbu, tādējādi padarot šo pasauli labāku un vienlaikus saņemot gandarījumu paši sev – piemēram, iestādīt kokus, aprūpēt seniorus veco ļaužu namos, palīdzēt kādai ģimenei atjaunot nodegušu māju vai kādu kultūrvēsturisku objektu, palīdzēt dzīvnieku patversmēs. Uzņēmums nodrošinās pilnu servisu: gan apkopos šādas brīvprātīgā darba iespējas kolektīviem, gan noorganizēs visu tehniski, gan par konkrēto paveikto darbu piedāvās uzņēmumam PR pakalpojumus.
Hakatona organizatori un mentori bija patīkami pārsteigti par komandu cītīgo un nopietno darbu, sadarbošanās spējām, entuziasmu, 48 h progresu un patieso vēlmi radīt savu sociālā biznesa modeli. Darbs pie idejām ilga pat līdz diviem naktī.
Uzvarētāji Hakatonā ir pilnīgi visi dalībnieki, jo šis pasākums ikvienam sniedza vērtīgas zināšanas un prasmes biznesa modelēšanā, jaunas idejas, kontaktus, potenciālos savas uzņēmējdarbības partnerus un kolēģus, kā arī  lielisku iespēju prezentēt savu biznesa ideju uzņēmējdarbības ekspertiem.
Hakatona galveno balvu – komandas saliedēšanas un pieredzes apmaiņas braucienu pie Zviedrijas sociālajiem uzņēmējiem Stokholmā – no British Council pārstāvniecības Latvijā saņēma komanda ATMIŅU STĀSTI. TAČU tukšām rokām mājās nedevās neviena komanda – Hakatona atbalstītāji un mentori piešķīra savas simpātijas balvas visām komandām!
Latvijas Sociālās uzņēmējdarbības asociācija, Daugavpils jauniešu biedrība “D-Juno” un Kurzemes NVO centrs saka paldies visiem Hakatona dalībniekiem par atsaucību, ieguldīto enerģiju un kopdarbu sociālās uzņēmējdarbības attīstīšanā Latvijā, Hakatona mentoriem par ieguldīto nozīmīgo darbu un laiku Hakatona komandu konsultēšanā, un, protams, pasākuma atbalstītājiem, kuri mums noticēja un palīdzēja notikt Latvijā otrajam Sociālo inovāciju hakatonam: Vācijas Ārlietu ministrijai, British Council pārstāvniecībai Latvijā, Kuldīgas novada domei, Kuldīgas novada Bērnu un jauniešu centram, SEB bankai, uzņēmumam “MILZU!”, LIAA Kuldīgas biznesa inkubatoram, starptautiskajam sociālās uzņēmējdarbības akseleratoram “New Door” un viesnīcai “Jēkaba Sēta”.
Novēlam Hakatona dalībniekiem izmantot iegūtās zināšanas un komandas biedrus, lai savas izstrādātās biznesa idejas realizētu dzīvē. Lai sapņi pārtop realitātē, lai pasaule no sociālo uzņēmēju darbiem kļūst labāka, un tiekamies nākamajā Sociālo inovāciju hakatonā 2020. gadā! Kur un kad? Sekojiet līdzi jaunumiem www.sua.lv!
Vairāk bildes no pasākuma meklējiet Latvijas Sociālās uzņēmējdarbības asociācijas Facebook lapā www.facebook.com/SocialaUznemejdarbibaLV/.
Atskats no sociālo uzņēmēju, nevalstisko organizāciju un pašvaldības pārstāvju tikšanās Talsu novadā septembris 28 2022
Jauns savstarpējās sadarbības un mācīšanās tīkls Zviedrijas un Baltijas valstu sociālajiem uzņēmējiem septembris 26 2022
Iepazīsti Pārmaiņu akadēmijas dalībnieku attīstītās idejas! septembris 19 2022
Sociālā biznesa iniciatīva – social business initiative
Sociālo uzņēmumu sadarbība ar pašvaldībām: pieredzes stāsti un rekomendācijas!
Sociālo inovāciju hakatons šogad aicina uz Kuldīgu
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Biedrība “Latvijas Sociālās uzņēmējdarbības asociācija”
Alberta iela 13, Rīga, LV-1010
Šī tīmekļa vietne izmanto sīkdatnes – nelielas teksta datnes, kuras tiek saglabātas jūsu datorā vai mobilajā ierīcē, kad jūs atverat vietni. Lai uzzinātu vairāk, spied šeit.
Saņem jaunumus e pastā!
Biznesa eksperte un praktiskā radošuma trenere, biedrības “Zinis” vadītāja
Vitai Brakovskai ir 10+ gadu darba pieredze valsts un pašvaldību jomā, 9+ gadu starptautiska pieredze radošās domāšanas rosināšanā Baltijā un NVS, 18+ gadu praktiska pieredze darbā ar NVO cilvēkresursu attīstību, 1000+ pasākumu vadīšana indivīda uzņēmējspēju aktivizēšanai. Vita pilda Latvijas tautsaimniecībai būtisku sociālu funkciju – sniedz konsultatīvu atbalstu ideju autoriem, jauniešiem un jaunajiem uzņēmējiem, palīdzot tiem “testēt” savas idejas un veidot “ceļa karti” idejas sekmīgākai īstenošanai. Vitas atziņa: „Uzskatu, ka Latvija joprojām ir Iespēju zeme ikvienam, kas ir gana drosmīgs, lai ļautu izpausties savam „radošajam Džinam” un atmestu „kāpņu telpas” sindromu. Kombinējot izglītību un uzņēmību, ikviens var nokļūt tur, kur citi vēl tikai sapņo nokļūt!  Novēlu ikvienam piedzīvot „uzvaras garšu”, atļaujoties dažkārt domāt un darīt CITĀDI – tādejādi iegūstot brīvību pār saviem darbiem un lēmumiem!”
Latviešu pārmaiņu līderis Eiropā, Āzijā un Āfrikā, Globālās sociālo pārmaiņu ekosistēmas “Make Room” Eiropas pārstāvniecības direktors
Kopš 2014. gada Miks Celmiņš vada Eiropas Komisijas atbalstītus projektus lauku reģionos Eiropā, Āzijā un Āfrikā. Minētajos reģions Miks kopā ar pasaules ietekmīgākajiem sociālajiem uzņēmējiem un organizācijām ir attīstījis un realizējis vairāk nekā 35 starptautiskus mobilitātes projektus, kur ar sociālo inovāciju palīdzību tiek risinātas sabiedrībai nozīmīgas problēmas. Izstrādātie projekti veicina lauku reģionu attīstību tādās sfērās kā lauksaimniecība, izglītība, veselība, nevienlīdzības mazināšana un sociālās uzņēmējdarbība. 2015. gadā Miks bija viens no līdzdibinātājiem Eiropas Savienības Globālajai sociālo pārmaiņu ekosistēmai “Make Room”, kas kopš 2017. gada ir paplašinājusies un darbojas arī Latvijā, Itālijā, Rumānijā, Indijā un Nigērijā. Šobrīd viņš vada “Make Room” Eiropas pārstāvniecības, kā arī ir “Make Room” iniciatīvas “Changemakers’ Room” globālo un Āfrikas forumu priekšsēdētājs. 2016. gadā Miks tika apbalvots ar Pasaules Ekonomikas foruma balvu “Iconic Leaders in Social Empowerment”, kā arī  2017. gadā tika izvēlēts starp 8000 pieteikumiem kā viens no 50 Eiropas Savienības – Āzijas jaunajiem līderiem “zem 30”.
Sociālā uzņēmuma “goodbag” dibinātājs un izpilddirektors, Austrija
Christoph Hantschk ir ekonomists un sociālais uzņēmējs. Apgūstot uzvedības ekonomiku Vīnes Universitātē un Jaunajā Dienvidvelsas universitātē Sidnejā, viņš savu karjeru sāka vairākos tradicionālajos un arī start-up uzņēmumos, tomēr viņa sapnis vienmēr ir bijis radīt pozitīvu ietekmi sabiedrībā. Sekojot savam aicinājumam, Christoph pameta ikdienas darbu un sāka veltīt laiku un enerģiju, lai risinātu mūsdienu sociālās un ekoloģiskās problēmas. Savā sociālajā uzņēmumā “goodbag” viņš liek lietā uzvedības ekonomikā apgūtās zināšanas, lai radītu platformu, kas motivē sabiedrību saudzēt vidi. Christoph atzīst, ka laiks kopš “goodbag” dibināšanas ir kā brauciens pa atrakciju kalniņiem ar daudz kritieniem, bet vienmēr uz priekšu.
“Cēsu Jaunās pamatskolas” direktore
“Cēsu Jaunās pamatskolas” mērķis ir kvalitatīvas un mūsdienīgas pirmsskolas un pamatizglītības pieejamība reģionā, ārpus galvaspilsētas. Mācību pieeja un īpaši izveidotā vide radīta tā, lai izglītība būtu pieejama jebkuram bērnam, neatkarīgi no viņa spējām, vajadzībām vai personiskajām īpašībām, un ikviens varētu sasniegt savu augstāko iespējamo rezultātu. Skola piedāvā arī izglītojošus pasākumus gan vecākiem, gan speciālistiem, kas ikdienā strādā ar bērniem, kā arī skolas pārstāvji aktīvi iesaistās publiskās diskusijās par šodienas izglītības kvalitāti, iespējām to pilnveidot, rosina speciālistu un sabiedrības iesaisti pārmaiņu realizēšanā izglītībā. “Cēsu Jaunā pamatskola” veidojas par sociāli aktīvas kopienas centru, tādējādi radot pozitīvas pārmaiņas arī vietējā sabiedrībā. Agnese Pilsuma ar savu pieredzi un zināšanām skolai pievienojās 2017. gadā. Viņa redz, ka “Cēsu Jaunā pamatskola” pastāvēs, kamēr ģimenēm šāda izglītības pieeja būs nepieciešama.
“KK Original Design” idejas autors, uzņēmuma līdzdibinātājs, dizainers
“KK Original Design” uzņēmuma līdzdibinātājs, dizainers
SIA “KK Original Design” ir sociālais uzņēmums, kas rada speciālus pārvietošanās palīglīdzekļus cilvēkiem ar kustību traucējumiem. Absolvējot Liepājas Mūzikas, mākslas un dizaina vidusskolu, Valters Krētainis izstrādāja kvalifikācijas darbu “Solis pa solim”, radot rāpuli – pārvietošanās palīglīdzekli bērnam ar cerebrālo trieku, uz kā pamata arī tika dibināts jaunais sociālais uzņēmums. Valters to vada kopā ar draugu – uzņēmuma līdzdibinātāju Ģirtu Tomu Klampi. Ar savu darbu jaunieši vēlas ne vien atvieglot dzīvi cilvēkiem ar kustību traucējumiem, bet arī veicināt sabiedrības izpratni par šo cilvēku dzīvesveidu. Šobrīd uzņēmums piedāvā produktu sēriju “Solis pa solim”, kas sevī ietver trīs funkcionālā dizaina palīglīdzekļus – “CitronŠķēle”, “CitronPuse” un “Rāpulis”. Ierīces ir košas, atraktīvas savā veidolā, piemērotas patstāvīgiem treniņiem gan mājas apstākļos, gan terapijas nodarbībās.
Zvanu centra “Sonido” dibinātāja un sociālā projekta “Parunāsim” izveidotāja
Zvanu centrs “Sonido” ir sociāls uzņēmums, kas nodrošina darba vietas sociālā riska grupām, sniedzot klientiem uzziņas vairākās valodās. Zvanu centra peļņa tiek novirzīti sociālajam projektam „Parunāsim?”, kas piedāvā vientuļiem cilvēkiem iespēju zvanīt pa speciāli izveidotu tālruni 26564564 un tikt uzklausītiem. “Ikdienā strādājot zvanu centrā, vairākkārt nācies saskarties ar situāciju, kad cilvēki, zvanot uz informatīvo tālruni, patiesībā zvana nevis, lai iegūtu informāciju, bet gan, lai parunātos, justos sadzirdēti un uzklausīti. Ir bijuši gadījumi, kad cilvēki pat atliek konkrētu naudas summu, lai piezvanītu un parunātos pa “Sonido” maksas tālruni. Tā arī radās ideja par “Parunāsim?” – bezmaksas sarunu, kur ikviens var būt uzklausīts, saņemot apliecinājumu, ka katra saruna ir svarīga. Turklāt saruna ir pamats gan mūsu emocionālajai, gan fiziskajai pašsajūtai. Šī vieglā saziņas forma ir jāizmanto, jo tas ir efektīvākais veids, kā, izrunājot savas problēmas, iespējams gūt emocionālo labsajūtu un būt patīkamam līdzcilvēkam” – Inga Muižniece.
Sociālā uzņēmuma “Mesteshukar ButiQ” /MBQ/ līdzdibinātājs, Rumānija
Andrei M. Georgescu ir “Mesteshukar ButiQ” /MBQ/ veiksmes atslēga. “MBQ” ir sociālais uzņēmums, kas radījis jaunu nozīmi tradicionālajām romu tautības amatprasmēm un ievērojami cēlis šīs etniskās minoritātes dzīves līmeni Rumānijā. Paralēli darbam “MBQ” Andrei ir konsultējis vairākus sociāli orientētus uzņēmumus Eiropā par to, kā veidot sadarbības starp tradicionālajiem un sociālajiem uzņēmumiem, radot pievienoto vērtību abiem tirgiem.
Start-up eksperts, “Techhub Riga” dibinātājs un valdes priekšsēdētājs
Ernests Štāls ir uzņēmējs, start-up vides eksperts un aktīvists. Somijas akseleratora rīkotajā pasākumā “Startup Sauna” 2016. gadā Ernesta start-up projekts “Dripit.io” tika izvēlēts kā akseleratora “supervaronis” un ieguva 100 000 eiro investīciju no somu riska kapitāla fonda “Superhero Capital”. Ernests ir arī viens no jaunuzņēmumu iedvesmas konferences “TechChill” organizatoriem, jauno tehnoloģiju koprades telpas “Techhub Riga” dibinātājs un valdes priekšsēdētājs.
Fions Dobins /Fionn Dobbin/
Rīgas Ekonomikas augstskolas lektors, sociālā zīmola “MAMMU” radošais direktors un līdzdibinātājs
Fions Dobins ir dizaina konsultāciju uzņēmuma “AGE5” un sociālā zīmola “MAMMU” radošais direktors un līdzdibinātājs. Kā inovāciju dizaineris un radošais konsultants viņš ir strādājis ar vairāk kā 30 dažādiem zīmoliem, tajā skaitā General Motors, BASF and ADIDAS. Jau vairāk kā 10 gadus darbojoties arī sociālā biznesa nozarē, Fions ir Baltijas valstīs ir izveidojis akseleratoru, attīstījis “Grameen Creative Lab” and “Yunus Social Business” sociālās uzņēmējdarbības pasākumus un darba grupu formātus. Viņš vienlaikus arī pasniedz lekcijas par radošo domāšanu un sociālo uzņēmējdarbību vairākās vadošajās biznesa skolās visā pasaulē.